b'\n_START_ARTICLE_\nMaestro\n_START_PARAGRAPH_\nMaestro (ital. meistras, mokytojas) yra ypatingos pagarbos titulas (vardas, rodantis profesin\xc4\xaf rang\xc4\x85), kuris suteikiamas profesionaliam muzikui. \xc5\xa0is terminas da\xc5\xbeniausiai taikomas klasikin\xc4\x97s Vakar\xc5\xb3 muzikos ir operos atstovams, o pats \xc5\xbeodis, kaip ir daugelis kit\xc5\xb3, kil\xc4\x99s i\xc5\xa1 pla\xc4\x8diai pasaulyje paplitusio Italijos klasikin\xc4\x97s muzikos termin\xc5\xb3 \xc5\xbeodyno._NEWLINE_Maestro titulas suteikiamas kompozitoriams, atlik\xc4\x97jams (operos solistams), impresarijams, dirigentams ir muzikos mokytojams. Moteri\xc5\xa1kas titulo atitikmuo - maestra._NEWLINE_Italijos operos pasaulyje \xc5\xa1is terminas taikomas ne tik dirigentui, bet ir muzikams - korepetitoriams bei dirigent\xc5\xb3 pad\xc4\x97j\xc4\x97jams (maestro sostituto arba maestro collaboratore), taip pat net ir sufleriui (maestro suggeritore).'